Інцыдэнт у Танкінскім заліве

Інцыдэнт у Танкінскім заліве або Танкінскі інцыдэнт — канфлікт паміж флотам ЗША і паўночнав’етнамскімі тарпеднымі катэрамі ў Танкінскім заліве, які паклаў пачатак маштабным баявым дзеянням амерыканскай арміі у В’етнаме.

2 жніўня 1964 года ў Танкінскім заліве амерыканскі эсмінец «Мэдакс» выконваў радыёэлектронную разведку ля берагоў Паўночнага В’етнама. Катэры берагавой аховы Паўночнага В’етнама ўступілі з імі у бой, падрабязнасці якога канчаткова не высветлены. У тым баю амерыканцы прымусілі адступіць в’етнамскую берагавую ахову.

У ноч на 5 жніўня 1964 года падчас шторму ў Заліве эсмінцы «Мэдакс» і «Тэрнэр Джой» зноў праводзілі радыёэлектронную разведку і, згодна паведамленню амерыканскіх маракоў, іх радары паказалі набліжэнне некалькіх аб’ектаў. З эмінцаў адкрылі агонь па магчымаму ворагу, але дакладных доказаў нападу в’етнамскіх ВМС не знайшлі. Тым не менш, з 5 жніўня амерыканская авіяцыя пачала бамбіць Паўночны В’етнам. А 7 жніўня 1964 года Кангрэс ЗША прыняў Танкінскую рэзалюцыю, якая дазваляла прэзідэнту Злучаных Штатаў права праводзіць актыўныя баявыя дзеянні ў Паўднёва-Усходняй Азіі сіламі амерыканскай арміі.

 Спасылкі 
 Дэвидсон Ф. Война во Вьетнаме (1946—1975). — М.: Изографус, Эксмо, 2002.
 Ильинский М. М. Индокитай: Пепел четырёх войн (1939—1979 гг.)
 William Turley. The Second Indochina War. Rowman & Littlefield Publishers, Inc., 2009.
 Shelby Stanton. The Rise and Fall of an American Army. — Novato, CA: Presidio Press, 1985.
 James Willbanks. Vietnam War Almanac. — Facts on File, 2009.

Катэгорыя:Вайна ў В’етнаме
Катэгорыя:Міжнародныя інцыдэнты
Катэгорыя:Жнівень 1964 года
Катэгорыя:Марскія бітвы ЗША